cyanic-selkie/wikianc huggingface dataset:
Paul-Marie Molin
Paul-Marie Molin (1. toukokuuta 1885 – 17. elokuuta 1967) oli ranskalainen roomalaiskatolinen piispa. Hänet vihittiin Afrikan lähetyssaarnaajien (Valkoisten Isien) papiksi 29. kesäkuuta 1911 ja nimitettiin Bamakon apostoliseksi vikaariksi sekä Garban titulaaripiispaksi 2. heinäkuuta 1938. Piispaksi vihkiminen seurasi 23. lokakuuta. Pääkonsekraattorina toimi Louis-Joseph Maurin, jota avustivat Marie-Joseph Cuaz ja Jean-Marie Bourchany. Molin erosi tehtävistään vikaarina 21. tammikuuta 1949. Hän osallistui Vatikaanin toiseen kirkolliskokoukseen.
Elizabeth Roemer
Asteroidi 1657 Roemera on nimetty hänen kunniakseen.
Edward Simon
thumb|right|Edward Simon (2007)
Play It Loud
Kriitikoiden arvioita
Ohiolaisen Dayton Daily News -lehden John Bryant kirjoitti, että Sladesta saa hyvän käsityksen silloin, kun soittaa sitä lujaa, kuten albumin nimi käskee. Bryant kuvasi yhtyeen rockia hillittömäksi, rytmiä leppymättömäksi ja sanoituksia ylpeiksi mutta puolusteleviksi.
AllMusicin Joe Viglione kuvaa Play It Loud -albumia älykkääksi rock-albumiksi ja kirjoittaa, että sillä niin yhtyeen musiikki kuin imagokin kehittyivät. Hän sanoo, että myöhempään Sladeen verrattuna yhtyeen kaksi ensimmäistä albumia olivat totisempia ja vaativat useita kuuntelukertoja avautuakseen. Viglionen mielestä Play It Loud on kokonaisuudessaan hyvä albumi. Hän antaa albumilla kolme arvostelutähteä viidestä mahdollisesta.
Kappaleet
B-puoli
Sherdog
Sherdog on yhdysvaltalainen vapaaotteluun keskittynyt uutissivusto. Sivuston omistaa CraveOnline-verkosto ja sillä on sopimus ESPN-urheilukanavan kanssa sisällön jakamisesta.
Historia
Sherdogin ja maailman suurimman ammattilaisvapaaotteluorganisaation, Ultimate Fighting Championshipin suhde on ollut ajoittain ongelmallinen. UFC:n presidentti, Dana White kielsi Sherdogin ja myös muiden vapaaotteluun keskittyneiden uutissivustojen pääsyn UFC:n tapahtumiin lokakuussa 2005, vastalauseena sille että Sherdog uutisoi K-1 ja PRIDE promootiosta UFC:n vertaisina. White yritti myös houkutella sivuston silloisen vastaavan päätoimittajan, Josh Grossin, johtamaan UFC:n omia internetpalveluita. Gross kieltäytyi tarjouksesta ja kiihdytti osapuolten välistä vihanpitoa kirjoittamalla avoimen kirjeen, jossa syytti UFC:tä piittaamattomuudesta lajin steroidiongelmaa kohtaan. Vielä Grossin lähdettyä Sherdogin palveluksesta sivusto jatkoi UFC:tä ja Dana Whitea ärsyttäneiden artikkeleiden julkaisemista. Esimerkiksi Sherdogin uuden päätoimittajan, Loretta Huntin paljastettua UFC:n evänneen managereilta pääsyn tapahtumien backstage-tiloihin, Dana White haukkui Huntin julkisesti "tyhmäksi nartuksi". Porttikielto tapahtumiin loppui 2009 mutta astui uudelleen voimaan marraskuussa 2010, 2 tuntia ennen UFC Live: Vera vs. Jones-tapahtuman alkua.
Timidity
Timidity (tyyliteltynä TiMidity, TiMidity++) on ohjelmallinen syntetisaattori ja konvertteri, joka tuottaa PCM-audiota muun muassa MIDI-tiedostoista. Ohjelman seuraaja on TiMidity++.
Violet
Violet voi viitata johonkin seuraavista:
Impulse Tracker
Impulse Tracker on australialaisen Jeffrey Limin kehittämä tracker-ohjelmisto DOS:ille. Sillä on yhtäläisyyksiä Scream Trackerin kanssa monelta osin, kuten efektien, toiminnallisuuden ja käyttöliittymän osalta. Viimeisin versio, 2.14 patch 5, julkaistiin 8. huhtikuuta 1999.
Eerik Kantola
Kantola teki debyyttinsä miesten tasolla Suomen Cupin ottelussa AC Oulua vastaan 6. helmikuuta 2017. Veikkausliigassa Kantola esiintyi ensimmäisen kerran 19. toukokuuta 2017 Veikkausliigan vierasottelussa SJK:a vastaan, kun RoPS kärsi loukkaantumisista ja sairastumisista. Kantola vaihdettiin tauolla Lassi Järvenpään tilalle. Kaikkiaan Kantola pelasi RoPS:n veikkausliigavuosina 2018-2020 kaikkiaan yhdeksän ottelua.
Rape Me
Toiset versiot
Liveversio kappaleesta äänitettiin 25. syyskuuta vuonna 1993, kun yhtye esitti sen Saturday Night Livessä. Se julkaistiin Saturday Night Live: The Musical Performances, Volume 2 -kokoelma-albumilla ja DVD:llä Saturday Night Live: 25 Years of Music, Volume 4.
Annika Poijärvi
Yksityiselämä
Poijärvi oli avio­liitossa näyttelijä ja tanssija Riku Niemisen kanssa. He jättivät avio­erohakemuksen Helsingin käräjä­oikeuteen joulu­kuussa 2019. Heillä on kaksi lasta.
MIAU
Singlet
Nightwalkers (2012)
Pet Sematary (2013)
Israelin koripallomaajoukkue
EM-kisat 2009–2013
Vuoden 2009 EM-kisoissa Israel hävisi kaikki alkulohkon kolme otteluaan. Vuoden 2011 kisoissa se voitti Latvian ja Italian mutta hävisi kolme muuta otteluaan eikä selviytynyt alkulohkonsa neljänneksi sijoittuneena jatkoon. Vuonna 2013 Israel voitti viidestä vastustajastaan vain Belgian ja sijoittui alkulohkossaan viimeiseksi.
Reino Rinne
Elämäkerta
Reino Rinne syntyi Kitkajärven Suonnansaaressa. Nuoruusvuosinaan Rinne työskenteli Posiolla savotoissa ja metsänvartijana. Kansakoulun oppimäärän hän suoritti Kansanvalistusseuran Kirjeopiston kautta. Helsingin yhteiskunnallisessa korkeakoulussa Rinne opiskeli vuosina 1937–1938, minkä jälkeen hän suuntautui toimittajan uralle. Rinne osallistui sekä talvi- että jatkosotaan. Hän toimi 5. tiedotuskomppanian rintamareportterina vuosina 1942–1944. Tunturit hymyilevät -romaani (1945) oli Rinteen esikoisteos. 1960-luvulta lähtien hänen kirjailijanlaatuaan alkoi määrittää yhteiskunnallinen osallistuminen. Toimittajan roolissa Rinne oli jo profiloitunut Kuusamon koskien ja perinteisen koillismaalaisen elämänmuodon puolestapuhujaksi. Rinne sai valtion kirjallisuuspalkinnon vuonna 1971 runopamfletista Anna minulle atomipommi. Vuonna 1980 hän sai Aleksis Kiven Seuran Eskon puumerkki -palkinnon. Hänet promovoitiin Oulun yliopiston kasvatustieteiden tiedekunnan kunniatohtoriksi vuonna 1994. Rinne kuoli Kuusamossa helmikuussa 2002.
Valmet (kello)
Tuotanto
Kellojen kaapit ja kotelot olivat puuta, joko koivua tai jalopuuta sekä vaneria, fajanssia ja muovia. Kellomallit nimettiin kotoisasti suomalaisin etunimin: mm. Olli, Matti, Antti, Jussi, Iisakki, Aino, Aila ja Rauni.
Pervez Hoodbhoy
pienoiskuva|Pervez Hoodbhoy Pervez Hoodbhoy on pakistanilainen ydinfysiikan professori Forman Christian yliopistossa. Hän on Pakistanissa tunnettu kansalaiskeskustelija ja kirjoittanut tieteen ja uskonnon välisestä suhteesta. Foreign Policy -lehti on valinnut hänet 100 vaikutusvaltaisimman ajattelijan joukkoon.
Balaton
Maantiede ja ilmasto
Balatonin länsipäähän laskee Zalajoki. Virtaus järveen on melko vähäistä, ja järvialtaan vesi vaihtuu 2,2 vuodessa. Haihtuminen taas on voimakasta etenkin lämpiminä kausina. Järven valuma-alue on 5 774 km², mutta suurempi merkitys on järven pintaan tulevalla suoralla sateella.
Yvonne Craig
Craig syntyi Taylorvillessä, Illinoisissa, kouluttautui aluksi baletissa ja tanssi 1950-luvulla Ballet Russe de Monte Carlossa.
Suomalainen mytologia
Monet mytologiset runot kertoivat sankareista ja näiden seikkailuista. Sankareista tärkeimpiä olivat tietäjä ja loihtija Väinämöinen sekä taidokas seppä Ilmarinen. Myyttisiä kertomuksia tai runoja on syntynyt myös varmuudella historiallisista tapahtumista ja henkilöistä.
Zorron tarina
Tarina
Tarina jakaantuu kuuteen eri osaan, jossa käsitellään Diego de la Vegan elämää ja Zorron syntymistä. Diego syntyi espanjalaisen ylimyksen ja intiaanisukuisen naisen pojaksi. Hän kasvaa rinnakkain imettäjänsä pojan Bernandon kanssa ja pitää tätä veljenään. Etuoikeutetusta asemastaan huolimatta Diego näkee jo varhain, miten väärin hänen kotiseutunsa vähäosaisia kohdellaan. Hänen isoäiti Valkoinen Pöllö vihkii Diegon yhdessä Bernardon kanssa intiaaniriittien ja mystiikan salaisuuksiin ja opettaa hänelle viisi hyvettä: kunnian, oikeudenmukaisuuden, nöyryyden, arvokkuuden ja rohkeuden. Kyseisen aikuisuuden rituaalikokeen jälkeen hän löytää oman toteemieläimen ja pian kuusitoistavuotiaana Diego matkustaa koulutettavaksi Barcelonaan, Espanjaan. Siellä hän alkaa kehitellä toista minäänsä, naamioitunutta köyhien sankaria, jonka nimeksi hän ottaa espanjan kielestä kettua tarkoittavan sanan Zorro. Uskollinen Bernando auttaa häntä toteuttamaan kaksoiselämäänsä Zorrona, kun he palaavat takaisin Kaliforniaan.
Hellä Timo Suomela
Suomela opiskeli Helsingin yliopistossa. Hän muutti nimekseen Hellä saadakseen siirrettyä ilman kuluja nimiinsä Hellä-nimiseltä isoäidiltään perimänsä HPY:n puhelinosakkeen. Nimenmuutos heijasti myös Suomelan kehittämää hellyysajattelua.
Tinder
Käyttö
Tinder-sovelluksen käyttö edellyttää Android-älypuhelimella Facebook-profiilia tai Google-tiliä rekisteröitymiseen ja puhelinnumeroa tekstiviestivahvistukseen. iOS:llä käyttö edellyttää puhelinnumeroa, sähköpostiosoitetta ja sovelluksen pyytämien oikeuksien hyväksymistä. iOS 'tarvitsee' Facebook- tai Apple-tiliä "kirjautumisen helpottamiseksi". Lisäksi tulee antaa puhelimen sijaintipalvelun käyttöoikeus.
Lightning Returns: Final Fantasy XIII
Tarina
Neljännessä tehtävässä Lightning saapuu Kuolleille Dyyneille. Paikka on aavikko ja oli ennen aarteenmetsästäjien paratiisi, mutta nyt lähes autio. Mutta aavikolla on legenda aarteesta nimeltä Pyhä Klavis (Holy Clavis), joka pystyy kutsumaan kuolleita itseensä. Tiettävästi yksi rosvojengi on yhä aavikolla etsimässä sitä kuten myös Pelastuksen Säädyn Sekuuttorit. Hope ehdottaa, että Lightningin tulisi etsiä rosvot ja kysyä heiltä apua klaviksen etsintään. Liityttyään jengiin Lightning tapaa jengin johtajan, vanhan ystävänsä Oerba Yun Fangin. Hän heräsi kristallista samaan aikaan kun Vanille, mutta lähti pois Säädyn huostasta etsimään Klavista, kuitenkaan kertomatta varsinaisesti, miksi. Fang lyöttäytyy yhteen Lightningin kanssa, ja yhdessä he löytävät klaviksen. Mutta Säädyn sekuuttorit lähestyvät myös. Lightning on aikeissa ottaa klaviksen, mutta Fang yrittää tuhota sen. Lightning estää Fangia ja Fang paljastaa syyn miksi hän etsi klavista: Vanille tarvitsee sen laulaakseen Sielulaulun (Soulsong), jolla hän voi vapauttaa kuolleet sielut Kaaoksesta, mutta samalla se tappaa hänet. Fang ei koskaan hyväksyisi sitä. Sekuuttorit saapuvat paikalle ja onnistuvat luomaan harhautuksen, jonka avulla he saivat klaviksen. Fang ei kuitenkaan aio luovuttaa vaan aikoo estää rituaalin. Rituaalin voi tehdä ainoastaan maailman viimeisenä päivänä, joten aikaa on. Lightning saa myös itselleen syyn estää Sielulaulu: jos se suoritetaan, hän menettää kaiken toivon saada Serah takaisin. Lightning lupaa tavata Fangin viimeisenä päivänä.
PrimeGrid
Alaprojektit
Alaprojektit ovat listattuna alla. AP27-projektin jälkeen tulevat eivät hyödynnä BOINCia, vaan niitä ajetaan erillisillä komentoriviohjelmistoilla. Lukujen yleistetyissä versioissa kantaluku 2 on korvattu jollain muulla positiivisella kokonaisluvulla.
Encyclopædia Britannica
Britannican paperiversion julkaiseminen lopetettiin vuonna 2012. Myynnin huippuvuonna 1990 sitä myytiin 120 000 sarjaa, mutta jo 1996 määrä oli pudonnut 40 000:een. CD:nä se ilmestyi 1989 ja verkossa 1994.
Charles Dillon Perrine
Sinä aikana hän löysi Jupiterin kuudennen 3. joulukuuta 1904. Se nimettiin myöhemmin Himaliaksi Ródosksen saaren nymfin mukaan, joka oli yksi Zeuksen rakastajittarista. Jupiterin seitsemännen kuun hän löysi 5. tammikuuta 1905. Se nimettiin myöhemmin yhden Zeuksen rakastajattaren mukaan Elaraksi. Vuonna 1904 hän julkaisi laskeman auringon parallaksista joka perustui havaintoihin Eroksen käyttäytymiseen sen lähestyessä Maata. Hän löysi uransa aikana myös 13 komeettaa.
Napapiirin rakastavaiset
Napapiirin rakastavaiset on espanjalainen, osittain Suomeen sijoittuva Julio Médemin ohjaama elokuva vuodelta 1998. Sen pääosissa näyttelevät Najwa Nimri ja Fele Martínez. Elokuva voitti kaksi Goya-palkintoa vuonna 1999.
Peilisolu
Peilisolujärjestelmät pystyvät myös ennustamaan liikeratoja: simulointi tapahtuu, vaikka liikkeen loppu olisi kätketty näkyvistä. Ajatellaan, että joku istuu tuolilla ja jokin estää näkemästä hänen jalkojaan. Tutkija aikoo napauttaa potilaan polveen kumivasaralla; näet vasaran liikkuvan kohti potilaan polvea. Vaikka et näe itse kontaktia, peilisolusi reagoisivat ja arvioisit, mitä potilas tuntee, ja tuntisit osan siitä itsekin.
Solut löydettiin ensin makakiapinoilta (Giacomo Rizzolattin ja Vittorio Gallesen toteuttamassa kokeessa).
Antero Warelius
Suomen tietokirjailijat ry myöntää vuosittain Warelius-palkinnon tietokirjailijalle, jolla on laaja ja korkealaatuinen tietoteostuotanto ja jonka teokset on suunnattu erityisesti yleisölle tai koululais- tai opiskelijakunnalle.
Hyvästä
Teos tunnetaan muun muassa Diogenes Laertioksen Aristoteleen teosten luettelosta. Tämän mukaan teos käsitti kolme kirjaa. Teos on joskus luettu Aristoteleen dialogien joukkoon, mutta se ei todennäköisesti ollut dialogi, vaan luettavissa Aristoteleen metafysiikkaa käsittelevien didaktisten teosten joukkoon yhdessä teoksen Ideoista kanssa.
Avengers: Infinity War
Juoni
Nebula pakenee ja pyytää Vartijoita tulemaan Titaniin, Thanoksen raunioituneelle kotiplaneetalle. Stark ja Parker pelastavat Strangen ja heittävät Maw’n avaruuteen. He selvittävät tiensä Titaniin ja tapaavat Vartijat. Strange käyttää Aikakiveä tutkiakseen miljoonia vaihtoehtoisia tulevaisuuksia ja huomaa vain yhden niistä johtavan Thanoksen häviöön. Ryhmä kehittää suunnitelman saadakseen Ikuisuuden rautahanskan pois Thanokselta. Saavuttuaan Titaniin, Thanos kertoo kuinka ylikansoitus aiheutti Titanin raunioitumisen ja pyrki pelastamaan koko maailmankaikkeuden samalta kohtalolta tuhoamalla puolet sen elollisista olennoista. Ryhmä onnistuu melkein voittamaan, kunnes Nebula ymmärtää Thanoksen tappaneen Gamoran. Quill raivostuu ja ryhmä menettää otteensa Thanoksesta, joka saa Ikuisuuden rautahanskan taas hallintaansa ja taistelee sankareita vastaan voittaen heidät. Kun Thanos uhkaa Starkin henkeä, Strange luovuttaa Aikakiven hänelle.
Markkinointi
Tammi-helmikuun 2018 aikana Marvel Comics julkaisi kaksiosaisen sarjakuvan nimeltä Avengers: Infinity War Prelude, joka selitti tapahtumat Captain America: Civil Warin ja Avengers: Infinity Warin välillä. Infinity Warin mainos esitettiin Super Bowl LII:ssa. Mainos herätti comScoren ja United Talent Agencyn mukaan enemmän keskustelua sosiaalisessa mediassa kuin mistään muusta Super Bowlin aikana mainostetusta elokuvasta; sitä oli katsottu YouTubessa ja Facebookissa yli 17,6 miljoonaa kertaa. 27. helmikuuta 2018 Disney ja Marvel julkistivat hyväntekeväisyystapahtuman Marvel: The Universe Unites, minkä jälkeen 3. maaliskuuta oli tarkoitus aloittaa elokuvan oheistuotteiden myynti. Viikonkestoisessa tapahtumassa elokuvan näyttelijät luovat sosiaalisessa mediassa haasteita kerätäkseen varoja vakavasti sairastuneiden lasten ja perheiden hyväksi. Jos heidän julkaisuidensa määrä saa yhteensä yli miljoona tykkästä, Marvel lahjoittaa 250 000 dollaria Starlight Children’s Foundationille. Lisäksi Disney aikoi lahjoittaa 10 % kaikkien Marvel-tuotteiden myyntivoitoista Yhdysvaltojen Disney Store -liikkeistä ja verkosta maaliskuun 3. päivän viikonloppuna Make-A-Wish Foundationille, enintään 50 000 dollaria. Hasbro teki miljoonan dollarin arvoisen raha- ja tuotelahjoituksen Give Kids the World Villagelle ja Funko miljoonan dollarin arvoisen lelulahjoituksen Starlightille.
Muita elokuvan markkinointikumppaneita olivat Coca-Cola, Quicken Loans ja heidän palvelunsa Rocket Mortgage, Infiniti QX50 (joka esiintyy elokuvassa), Ziploc, Go-Gurt, Yoplait, Synchrony Bank, American Airlines ja Stand Up to Cancer. Markkinointikumppanit loivat muun muassa elokuvan teemoista ja hahmoista inspiroituja tv-mainoksia. Pienempien markkinoiden mainostajina toimivat Duracell, Unilever, Quaker Oats Company, Chevron ja Samsung. Coca-Cola, Ziploc, Go-Gurt ja Yoplait valmistivat elokuvan markkinoimiseksi erikoispakkauksia ja Synchrony toteutti ”Save Like a Hero” -kampanjan sekä Stand Up to Cancer ja American Airlines käynnistivät kansallisen julkisen palvelun kampanjan yhdessä Johanssonin ja Hemsworthin kanssa. Britanniassa OnePlus julkaisi älypuhelimestaan Infinity War -erikoisversion. Deadline Hollywood arvioi media-arvon olevan 150 miljoonaa dollaria, enemmän kuin yhdelläkään aiemmalla Marvel-elokuvalla, ja Coca-Colan osuus tästä oli noin 40 miljoonaa.
Kriitikoiden vastaanotto
Päinvastaisesti The New York Timesin A. O. Scott sanoi, ”Äänekkäät ja paisuneet taisteluspektaakkelit olivat varmasti elokuvan kalleimmat osat, mutta raha vaikuttaa vähemmän mielikuvitukselliselta työkalulta ja enemmän oikean mielikuvituksen korvikkeelta.” Los Angeles Timesin Justin Chang kirjoitti, ”Ilmeisesti edes universaalin tuhon uhka ei estä tätä kokoonpanolinjaa tuksuttamasta eteenpäin sille tyypillisellä kiillotetulla ja koneellisella tehokkuudella.” Timen Stephanie Zacharek sanoi, ”Avengers: Infinity Warissa ei ole tahdistusta. Se on pelkkää tunnetta ilman pulssia. Kaikki on koko ajan suurta.” Lisäksi Chicago Tribunen Michael Phillips kirjoitti, ”Avengers: Infinity War on elokuvaksi paljon. Tämän voi sanoa varmasti, vaikka sitä vihaisi. ’Paljon’ ei kuitenkaan tarkoita sen olevan hauska tai edes kovin hyvä.”
Diann Roffe-Steinrotter
Roffe-Steinrotter lopetti uransa supersuurpujottelun osakilpailuvoittoon kauden 1993–1994 Vailissa järjestetyissä maailmancupin finaaleissa.
Ant-Man and the Wasp
Ant-Man and the Wasp on vuonna 2018 ensi-iltansa saanut yhdysvaltalainen supersankarielokuva, joka perustuu Marvel Comicsin sarjakuvahahmoihin Scott Lang / Muurahaismies sekä Hope van Dyne / Ampiainen. Se on jatko-osa vuoden 2015 elokuvalle Ant-Man ja Marvel Cinematic Universen (MCU) kahdeskymmenes elokuva ja kolmannen vaiheen kahdeksas elokuva. Elokuvan ohjaa Peyton Reed ja käsikirjoittavat Chris McKenna, Erik Sommers, Paul Rudd, Andrew Barrer ja Gabriel Ferrari. Rudd esiintyy myös elokuvan pääosassa. Muissa keskeisissä rooleissa esiintyvät Evangeline Lilly, Michael Peña, Walton Goggins, Bobby Cannavale, Judy Greer, Tip ”T.I.” Harris, David Dastmalchian, Hannah John-Kamen, Abby Ryder Fortson, Randall Park, Michelle Pfeiffer, Laurence Fishburne ja Michael Douglas. Elokuvassa Scott Lang ja Hope van Dyne pyrkivät auttamaan Hank Pymiä tuomaan Janet van Dynen pois kvanttimaailmasta.
Ant-Man and the Wasp sai maailmanensi-iltansa Hollywoodissa 25. kesäkuuta 2018. Elokuvateattereihin se ilmestyi Suomessa 4. heinäkuuta 2018 ja Yhdysvalloissa 6. heinäkuuta 2018. Elokuva sai myönteisen vastaanoton. Kriitikot kehuivat elokuvan huumoria ja viehätysvoimaa sekä Ruddin ja Lillyn roolisuorituksia, mutta osa huomautti elokuvan keskittyvän liikaa näihin yksityiskohtiin ja sisältävän liian monta sivujuonta. Kolmas elokuva, Ant-Man and the Wasp: Quantumania, sai ensi-iltansa 17. helmikuuta 2023.
Juoni
Pym joutuu vastentahtoisesti vierailemaan entisen työtoverin, Bill Fosterin, luona saadakseen laitteiston, jolla jäljittää laboratorion olinpaikka. Mutta kun laboratorio löytyy, Aave vangitsee Scottin, Hopen ja Pymin ja paljastaa heille olevansa oikeasti Ava Starr, jonka isä Elihas oli ollut yksi Pymin ja Fosterin työtovereista. Elihas ja hänen vaimonsa Catherine olivat kuolleet erään kvanttikokeen aiheuttamassa räjähdyksessä, joka oli myös aiheuttanut Avan kehon epävakauden. Foster paljastaa itsensä Avan kasvatti-isäksi ja Ava aikoi käyttää Janetin kvanttienergiaa parantaakseen itsensä, mutta Pym pelkää sen aiheuttavan Janetin kuoleman, jolloin hän pakenee Scottin ja Hopen kanssa, vieden laboratorion mennessään.
Pym ja Hope saavat kvanttitunnelin toimimaan vakaasti ja Janet ilmoittaa Scottin kehon kautta kommunikoimalla tarkan sijaintinsa. Aikaa Janetin pelastamiseen on kuitenkin vain kaksi tuntia, minkä jälkeen häneen ei saataisi uudelleen yhteyttä ainakaan vuosisataan. Uhkailemalla Scottin ystäviä Luisia, Davea ja Kurtia, Burch saa laboratorion olinpaikan selville ja kertoo tästä FBI:lle. Luis varoittaa Scottia, joka palaa kotiinsa juuri ennen Woon saapumista. FBI pidättää Hopen ja Pymin, Burchin kätyreineen varastaessa laboratorion. Scott poistuu jälleen kotiarestista auttaakseen Hopen ja Pymin pakoon sekä pysäyttääkseen Hopen avulla Burchin miehet ja Avan, Pymin mennessä kvanttimaailmaan, missä Janet löytää hänet. Luis, Dave ja Kurt auttavat pysäyttämään Burchin, kun taas Scott ja Hope pysäyttävät Avan ennen kuin tämä ehtii imeä Janetin kvanttienergian tämän ja Pymin ollessa paluumatkalla. Paluumatkan onnistuttua turvallisesti Janet käyttää vapaaehtoisesti osan energiastaan vakauttaakseen Avan kehon väliaikaisesti.
Esituotanto
Marraskuun 2016 alussa Reed sanoi elokuvan tuotannon siirtyvän kirjoitusvaiheesta viralliseen esituotantoon saman kuukauden aikana, sanoen ”alamme saada kaiken kasaan visuaalista kehitystä varten”. Hän puhui hahmojen jakamisesta muiden MCU-elokuvien kanssa, ilmaissen pettymyksensä siihen, että Jättiläinen esiteltiin Civil Warissa, mutta ilmaisi uudelleen jännityksensä Ampiaisen esittelemiseen ja ”erityisesti hänen ulkonäkönsä, liikkumistavan ja voimasetin suunnitteluun, asioiden selvittämiseen, kuten siihen kuka Hope van Dyne on sankarina”. Reed lisäsi, että vietti ”paljon aikaa” puhuessaan muiden MCU-elokuvien käsikirjoittajien ja ohjaajien kanssa, ja että hän ja tämän elokuvan käsikirjoittajat halusivat säilyttää ”universumin pienen Muurahaismies-kulmamme. Koska se kokonaan erilainen fiilis”.
Mer-Man
Voimat ja varusteet
thumb|left|Mer-Man jakamassa miekallaan Eternian Kuolemanmeren pienoissarjakuvassa ”Taistelu taikamiekasta”. Mer-Man on muiden Masters of the Universe -hahmojen tavoin fyysisesti erittäin voimakas. Mer-Man on eräs He-Manin uhkaavimmista ja myös pätevimmistä vastustajista, koska hän on Eternian syvien merten hallitsija ja kykenevä elämään sekä veden alla että maalla.
Veden alla ollessaan Mer-Man on esimerkiksi kykenevä uimaan suurella nopeudella ruumiinrakenteensa ja ominaisuuksiensa vuoksi. Lisäksi hän voi hallita ja komentaa veden alla eläviä olentoja ja eliöitä telepaattisesti. Tämän vuoksi Mer-Man on tehnyt eri sarjakuvissa ja animaatiosarjoissa usein yhteistyötä myös toisen Skeletorin kätyrin, eläimiä hallitsevan Petomiehen kanssa.
Psykoterapia (albumi)
Kipu
Maaliskuussa 2010 julkaistiin ”Kipu” -kappale musiikkivideona. Videossa partasuinen mies (UNiVErSTaS) taluttaa kommandopipopäisen miehen alikulkukäytävässä sijaitsevaan pahvilaatikkoon. Pahvilaatikon kyljessä lukee teksti ”TERAPIA”. Pahvilaatikon sisällä kirurgin naamariin pukeutunut mies (Julma-Henri) asettaa kommandopipopäisen miehen päähän jogurttipurkeista ja villalangasta tehdyn päähineen. Villalankojen toisessa päässä kirurgin naamariin pukeutunut mies puhuu jogurttipurkkeihin ja havainnollistaa sanojaan fläppitaululle. Videon on ohjannut Timo Turunen. Kappaleen kertosäe on samplattu Julma-Henrin Al-Qaida Finland -levyllä olevasta ”020706” (toinen nimi ”Mielisairas”) -kappaleesta. 250px|thumb|right|Kuvakaappaus ”Kipu” -musiikkivideosta.
Matti Mäkelä (jalkapalloilija)
Ura
Urheilutoimittajain liitto valitsi hänet vuoden pelaajaksi 1966, Vuoden urheilija -äänestyksessä tuloksena oli 11. sija 179 äänellä, Eero Mäntyrannan voittaessa (973 ääntä). Mäkelä kiilasi joukkueurheilijana poikkeuksellisesti muun muassa ralliautoilija Rauno Aaltosen, mäkihyppääjä Veikko Kankkosen sekä keihäänheittäjien Pauli Nevalan ja Jorma Kinnusen edelle.
Autopankki
Autopankit toimivat joko erillisissä kioskeissa tai kiinteästi pankin konttorin yhteydessä. Autopankin rakenteita on vielä jäljellä ainakin Helsingissä Hakaniemen Ympyrätalon edessä. Kun paikalle 1960-luvulla avattiin KOP-autopankki, se oli Suomen suurin autopankki.
Tuure Mäntynen
Tuure Vihtori Mäntynen (s. 17. tammikuuta 2000 Eurajoki) on suomalainen jalkapalloilija, joka edustaa Veikkausliigassa pelaavaa FC Ilvestä.
Karol Beck
Karol Beck (s. 3. huhtikuuta 1982 Zvolen) on slovakialainen tennispelaaja. Parhaimmillaan hän on ollut ATP-listan sijalla 36 elokuussa 2005.
Karl Hanke
Teorioita kuolemasta
Karl Hanken kuolemasta toisessa maailmansodassa ei ole varmuutta, koska hänen ruumistaan ei ole ikinä löytynyt eikä hänen kuolemalleen ole silminnäkijöitä. Kuitenkin on esitetty teorioita hänen kuolemastaan.
Tuntemattomista syistä Hanke lensi Prahaan ja liittyi 18. SS-vapaaehtoiseen panssarikrenatööridivisioona Horst Wesseliin. Hanke valitsi ylleen SS-sotamiehen univormun salatakseen henkilöllisyytensä pidätyshetkellä. Hänen joukkionsa yritti taistella tiensä Saksaan, mutta antautui Nova Vesissa (entinen Neudorf) katkeran taistelun jälkeen tšekkipartisaaneja vastaan.
Antonio Veić
Helmikuussa 2009 Veić voitti Guillermo Cañasin Zagrebin ATP-turnauksen avauskierroksella erin 4–6, 6–4, 6–2. Cañas oli sillä hetkellä maailmanlistalla sijalla 68. Veićin turnaus päättyi puolivälierään, kun häntä vastaan tuli maailmanlistan sijalla 22 ollut kroatialainen Marin Čilić.
Ski Williamson
Ski Williamson (oik. Jukka Suksi) on The Flaming Sideburns -yhtyeen kitaristi. Hän on soittanut yhtyeessä perustamisesta eli vuodesta 1995 lähtien. Aiemmin hän on soittanut Jack Meatbeat & the Underground Society, Isebel's Pain ja Bomber -yhtyeissä. Lisäksi hän on toiminut muun muassa Thee Ultra Bimboos -yhtyeen tuottajana.
Aiheesta muualla
http://www.grunnenrocks.nl/people/s/suksijukka.htm
Runo-Kaarina-palkinto
Kilpailun suojelija on tasavallan presidentin puoliso, runoilija Jenni Haukio, joka sai itse palkinnon 1999. Valintaraadin puheenjohtajana on kirjailija Kari Levola. Aiemmin valintaraatia johti kilpailun perustajajäsen Harri Raitis.
Juustila
Historia
Talvisodan taistelut eivät ulottuneet Juustilan alueelle, mutta Moskovan rauhan perusteella se kuului luovutettaviin alueisiin. Asukkaat oli evakuoitu jo sodan alussa muualle Suomeen. Jatkosodassa luovutetut alueet valloitettiin takaisin vuonna 1941 ja asukkaat pääsivät palaamaan koteihinsa. Alkoi vilkas jälleenrakentamisen kausi. Saimaankanavan osuusliikkeen Juustilan myymälä oli ensimmäinen kauppa, joka avattiin uudelleen maalaiskunnan takaisinvaltauksen jälkeen (4. lokakuuta 1941). Uusi evakuointi oli kuitenkin edessä kesällä 1944.
Michael Hutchinson
Ura
Heinäkuussa 2013 Winnipeg Jets poimi Hutchinsonin vapaiden pelaajien markkinoilta yhden vuoden kaksisuuntaisella sopimuksella. Hän aloitti kauden 2013–2014 Jetsin alemmassa farmijoukkueessa ECHL:ssä pelaavassa Ontario Reignissä. Pelattuaan Reignissä saldolla 22–4–2 Hutchinson pääsi pelaamaan ylemmäs AHL:ään St. John's IceCapsiin. IceCapsin toisen maalivahdin Eddie Pasqualen loukkaannuttua Hutchinsonista tuli joukkueen ykkösmaalivahti ja hän onnistui pelaamaan saldolla 15–5 ja ansaitsi 15. maaliskuuta 2014 kutsun Winnipegiin.
Kahden Torontossa vietetyn kauden jälkeen Hutchinson teki sopimuksen Vegas Golden Knightsin kanssa kesällä 2022. Hän pelasi ainoastaan seuran farmijoukkueessa Henderson Silver Knightsissa ja maaliskuussa 2023 hän siirtyi pelaajakaupassa Columbus Blue Jacketsiin.
Creek-sota
Sota
Fort Mimsin tapahtumien jälkeen Yhdysvallat lähetti alueelle joukkojaan. Niiden johdossa olivat kenraali John Cocke, kenraalimajuri John Floyd ja kenraali Andrew Jackson. Amerikkalaisten joukot koostuivat paljolti miliisistä ja rajaseudun vapaaehtoisista. Heidän lisäkseen amerikkalaisten puolella taisteli heidän kanssaan liittoutuneita creekejä, chickasaweja, choctaweja ja cherokeeita. Amerikkalaisjoukot etenivät creekien maille Tennesseestä ja Georgiasta. Osapuolten välillä käytiin useita kahakkoja. Molemmat osapuolet harjoittivat vihollisensa skalpeerausta. Amerikkalaisten toiminta oli monin tavoin kuitenkin creekien sodankäyntiä vielä julmempaa. Eräässä tapauksessa esimerkiksi sytytettiin tuleen talo, jonka sisällä paloi kuoliaaksi 46 intiaania. Sodan ratkaisutaistelu käytiin maaliskuussa 1814 Hevosenkengän mutkassa (Horseshoe Bend). 27. maaliskuuta toisensa kohtasivat noin 2 700 punaista keppiä ja Andrew jacksonin komentamat 15 000 amerikkalaista sotilasta. 800 punaista keppiä kuoli. Jackson itse oli lähes saada surmansa, mutta eräs cherokee-päällikkö nimeltä Junalusta pelasti hänet. Amerikkalaiset etenivät edelleen Fort Jacksoniin, jossa he vastaanottivat punaisten keppien antautumisen.
Seuraukset
thumb|[[William Weatherford antautuu Andrew Jacksonille.]] Creek-sodan jälkeen creekit allekirjoittivat niin sanotun Fort Jacksonin sopimuksen. Sopimus koski niin punaisia keppejä, kuin amerikkalaisten puolella olleita creekejäkin. Creekit menettivät yli 23 miljoonaa eekkeriä maitaan ja vielä jäljelle jääneille maille perustettiin sotilas- ja kauppa-asemia. Osa punaisista kepeistä pakeni Floridaan, jossa he myöhemmin ottivat osaa ensimmäiseen seminolisotaan seminolien puolella amerikkalaisia vastaan.
Jyrkilä (yritys)
Toiminta
Vuoden 2012 Kotkan palveluliikenteen kilpailutuksessa Jyrkilä voitti pääosan liikenneoikeuksista. Lisäksi Jyrkilä alkoi liikennöidä Hirvikoski-Kotka-välin koulupäivävuoroja.
Hämeenlinnan Teatteri
1970-luku
Keväällä 1975 teatteritalon vuokrasopimus sanottiin irti. Yksi vuosi näyteltiin Raatihuoneella kunnes kaupunki sai saneerattua Hopeakeskuksen varastorakennuksen teatteritilaksi. Uuden teatteritalon avajaisnäytelmä oli Täällä Pohjantähden alla (1976). Kesäteatterissa Votkaturistit rikkoi kaikki katsojaennätykset vuonna 1977.
1990-luku
Verstas-näyttämö otettiin käyttöön vuonna 1991. Teatteri vietti 90-vuotisjuhlaa vuonna 1993 näytelmätrilogialla Marius-Fanny-César päänäyttämöllä.
2021
Kesäkuussa 2021 Hämeenlinnan kaupunginhallitus päätti teatterin ja Kulttuuri- ja kongressikeskus Verkatehtaan yhdistämisestä. Yhdistymisen muodoksi valittiin tytäryhtiömalli, jolloin Hämeenlinnan Kaupungin Teatteri Oy:n osakekanta siirrettäisiin Verkatehdas Oy:n omaisuudeksi. Näin nämä kaksi kulttuurilaitosta muodostavat oman kulttuurikonsernin kaupunginhallituksen päätöksen mukaisesti 1.1.2022 alkaen.
Luettelo Finnish Dance Chartin ykkösistä vuonna 2016
Tämä on luettelo Finnish Dance Chart -listan kärkipaikkaa hallussaan pitäneistä artisteista ja singleistä vuonna 2016.
Donbassin parlamenttivaalit 2014
Vaalien jälkeen Venäjän ulkoministeriö luonnehti, että "vaalit Donetskin ja Luhanskin alueilla järjestettiin yleinen järjestys säilyttäen ja äänestysaktiivisuus oli korkea." "Donetskin kansantasavallan presidentinvaalin" voittajaksi julistettiin separatistikomentaja Aleksandr Zahartšenko, joka sai väitteiden mukaan yli 80 prosenttia annetuista äänistä. "Luhanskin kansantasavallan" "presidentiksi" valittiin puolestaan majuri Igor Plotninski.
Berit Johansson
Berit Johansson (s. 9. toukokuuta 1945) on ruotsalainen muotoilija, joka on suunnitellut erityisesti lasia. Hän oli suunnittelijana Orreforsin lasitehtaalla 1969–1975 hopeaseppänä ja lasinmuotoilijana sekä 1979–1985 muotoilijana. 1985 hän aloitti Ulf Johanssonin kanssa yhteistyön Älghultissa, ja on tehnyt siellä pääosan taidelasistaan. Lasi on ollut hänen pääasiallisin materiaalinsa kansainvälisesti. Vuodesta 1990 hän on työskennellyt lähinnä Italiassa venetsialaisen Salvatin kanssa yhteistyössä, mutta hän työskentelee myös Paulyn lasitehtaalla Muranon saarella. Johansson on opiskellut Pernbyn taidekoulussa 1963, Konstfackskolanissa Tukholmassa 1964–1969 sekä ulkomailla Englannissa, Italiassa ja Yhdysvalloissa.
Indiana Jones Junior
Sarjan suomenkielinen nimi eroaa merkitykseltään alkuperäisestä nimestä, jonka suora käännös olisi Nuoren Indiana Jonesin kronikat. Suomenkielinen nimi antaa ymmärtää, että kyse olisi Jonesin pojasta. VHS- ja DVD-julkaisuissa sarjan nimi on Nuori Indiana Jones Seikkailee tai Nuori Indiana Jones.
Synnitön lankeemus
Juoni
Vakoilutarinassa antikvariaatin myyjä Timo harrastaa näyttelemistä. Näytelmäharjoituksissa ohjaaja kehottaa kokematonta miestä harjoittelemaan suutelemista. Timo joutuu kidnappauksen todistajaksi ja joutuu itsekin pahoinpitelyn kohteeksi. Vuokraemäntä kauhistelee hänen kolhittua olemustaan. Hän päätyy esiintymään kidnappauksen kohteeksi joutuneen Ailin sulhasena.
Kalevan kisat 1987
Kalevan kisat järjestettiin vuonna 1987 Kuopiossa 14.–16. elokuuta. Kilpailupaikka oli Väinölänniemen kenttä. Kalevan maljan voitti Helsingin Kisa-Veikot.
Warren Buffett
Lahjoitustyö
Gatesin säätiö saa 5 % osakkeista vuosittain heinäkuussa eli vuonna 2006 osakkeita 1,5 miljardin dollarin arvosta. Varat käytetään amerikkalaisen koulutuksen edistämiseen ja pahimpien tautien torjuntaan ja tutkimukseen (mm. tuberkuloosi, AIDS ja malaria). Mikäli Berkshire Hathawayn osakkeen hinta nousee, lahjoituksen määrä kasvaa. Gatesin säätiön ei tarvitse myydä osakkeita heti, sillä säätiöllä on omaa pääomaa vastaavan lahjoituksen tekemiseen. Se tasapainottaa Berkshire Hathawayn osakkeen kurssimuutoksia. Warren Buffett omistaa ainoastaan A-osakkeita, joilla on enemmän äänivaltaa kuin B-osakkeilla. Hän voi vaihtaa yhden A-osakkeen 1500:ksi B-osakkeeksi. Näin Buffettilla säilyy suhteellinen valta yrityksessä pidempään ja kaupattavien osakkeiden määrä lisääntyy.
Verotus
Kirjassaan Rohkeus toivoa Barack Obama kirjoittaa Warren Buffettin kertoneen Obamalle oman veroprosenttinsa olevan pienempi kuin amerikkalaisen keskivertotyöntekijän tai hänen vastaanottovirkailijansa mukaan lukien sosiaaliturvamaksu vuodesta 2003. Buffettin mielestä markkinoista eniten hyötyvien tulisi maksaa muita suurempi osuus veroista koulutuksen, infrastruktuurin ja turvaverkon takaamiseksi. Buffettin mielestä presidentti Bushin ehdotus perintöveron lakkautuksesta vastaa sitä, että vuoden 2020 olympialaisiin valittaisiin kaikki vuoden 2000 kisojen voittajien lapset. Vuodesta 2009 Yhdysvalloissa aviopuolisoista vain varakkain prosentti maksaa perintöveroa, koska perintö on verovapaa seitsemään miljoonaan dollariin asti. Täysi poisto maksaisi 1 000 miljardia dollaria.
QinetiQ
Yritysksen johtokuntaan kuului vuosina 2006–2008 muun muassa entinen CIA:n johtaja George Tenet. Englannin puolustusministeriö omistaa yhtiöstä suurimman osan. Yhdysvaltalainen Carlyle Group omistaa siitä 34 % – tämä sijoitusyhtiö on tunnettu siitä, että sen omistajiin kuuluu Reaganin ja Bushien hallintojen entisiä ministereitä ja siitä, että sen omistukset kohdistuvat sotateollisuuteen.
J. F. Granlund
Johan (myöh. Juhana) Fredrik Granlund (8. maaliskuuta 1809 Pori – 14. joulukuuta 1874 Turku) oli suomalainen kirjanpainaja, kirjailija ja kääntäjä.
Seura ja kunniamerkit
Granlundin kunniaksi on perustettu Granlund-Seura ry, joka myöntää Kuusenhavuristi ja Sisuristi -nimisiä kunniamerkkejä. Ne on perustettu vuonna 2008. Kunniamerkin pohjamuotona on havuristi, jonka päällikkeenä on karhu. Ristejä kannetaan havunvihreässä nauhassa, jonka molemmissa reunoissa on valko-sini-valkoinen raita. Ristin leveys on 39 mm ja nauhan 31 mm. Kuusenhavuristiksi kutsutaan ristiä, jonka nauhassa on miekkasolki. Risti voidaan erikoistapauksissa myöntää myös ruusukenauhassa. Sisuristiksi kutsutaan ristiä, jonka nauha on ilman solkea tai nauhassa on jokin muu solki kuin kuusenhavuristin miekkasolki. Erityisistä ansioista voi ristin nauhaan saada kultaisen lehväsoljen. Molempia ristejä on kolme luokkaa; kulta, hopea ja pronssi. Kultainen risti myönnetään poikkeuksellisen ansiokkaasta toiminnasta, hopeinen risti erityisistä ansioista ja pronssinen risti merkittävistä ansioista. Kultaisen ja hopeisen ristin saaminen edellyttää pääsääntöisesti vähintään 40 vuoden ikää. Kuusenhavuristi ja sen kanto-oikeus myönnetään isänmaallisesta toiminnasta. Sisuristi ja sen kanto-oikeus voidaan myöntää omaa alaansa sisukkaasti edistäneelle henkilölle. Ristit on suunnitellut ja valmistanut kultaseppämestari, taiteiden lisensiaatti Tuomas Hyrsky, joka on Suomen eturivin heraldikkoja.
Tryggve
Suomessa nimi Trygve annettiin 1900-luvulla 170 ja Tryggve noin 110 henkilölle. 2000-luvulla syntyneitä Trygve- tai Tryggve-nimisiä on vain muutama. Tryggven nimipäivä on suomen­ruotsalaisen kalenterin mukaan 10. huhtikuuta.
Petersenin talo
Aiheesta muualla
59.32453°N, 18.06733°W
Luis Enrique
Ura
Luis Enrique edusti urallaan seurajoukkuetasolla Sporting Gijónia, Real Madridia ja Barcelonaa. Hän saavutti Real Madridin riveissä Espanjan-mestaruuden ja Espanjan cupin voiton sekä Barcelonan riveissä kaksi Espanjan-mestaruutta, kaksi Espanjan cupin voittoa ja Cup-voittajien cupin voiton.
Enriquen ura Celta-valmentajana jäi yhteen kauteen, kun hänen ex-seuransa FC Barcelona palkkasi miehen päävalmentajakseen toukokuussa 2014. Enriquen debyyttikausi suurseuran peräsimessä oli menestyksekäs. Joukkue voitti triplamestaruuden ollen ykkönen La Ligassa, Copa del Reyssä ja Mestarien liigassa. Kaudella 2015/16 Barcelona jatkoi menestyskulkuaan, mutta joutui tiukoille niin kotimaan sarjassa kuin europeleissäkin. La Ligan tiukan mestaruuskamppailun Barcelona voitti vain pisteen erolla Real Madridiin. Mestaruus oli jo karata katalonialaisseuralta huhtikuussa 2016, kun Barca hävisi kolme perättäistä liigaottelua. Copa del Reyn finaalissa Barcelona kaatoi Sevillan 2–0 ja voitti cupin toistamiseen Enriquen alaisuudessa. Kauden suurimman pettymyksen Enrique koki Mestarien liigassa, jossa Atlético Madrid pudotti Barcan jatkosta jo puolivälierissä.
Carol Danvers
Videopelit
Neiti Ihme on esiintynyt kolmessa videopelissä: Marvel: Ultimate Alliance, Marvel: Ultimate Alliance 2 ja Marvel Super Hero Squad.
Veikkausliiga
Veikkausliiga on miesten jalkapalloilun korkein sarjataso Suomessa. Sitä on pelattu vuodesta 1990 alkaen, jolloin se korvasi Mestaruussarjan. Menestynein seura on 16 mestaruutta voittanut Helsingin Jalkapalloklubi, joka on 32 Suomen-mestaruudellaan myös maan kaikkien aikojen menestynein seura.
Historiaa
Liigassa on pelannut vuosina 1990–2014 yhteensä 38 eri seuraa, joista ainoastaan HJK on pelannut sarjassa jokaisena kautena. HJK:lla on myös eniten mestaruuksia (14) ja peräkkäisiä mestaruuksia (kuusi kausina 2009–2014). Yhteensä mestaruuden on voittanut kahdeksan eri seuraa.
Sarjajärjestelmä
Liigassa on 12 joukkuetta kaudella 2015. Kausi alkaa huhtikuussa ja päättyy lokakuussa. Joukkueet pelaavat kolminkertaisen sarjan eli joukkueet kohtaavat toisensa kolmesti kauden aikana ja otteluita kullekin joukkueelle kertyy 33. Kotiotteluita on 16 tai 17 siten, että edelliskauden kuusi parasta joukkuetta saavat yhden kotiottelun enemmän. Liigan voittaja on Suomen mestari.
Kaarlo Hillilä
Nuoruus vapaustaistelijana
Hillilä osallistui 15-vuotiaana lukiolaisena yhdessä luokkatoverinsa Aaro Pakaslahden kanssa sisällissodan Oulun taisteluihin helmikuussa 1918. Oulun valtauksen jälkeen Hillilä liittyi Oulun I vapaaehtoisen rintamakomennuskuntaan, jonka mukana hän siirtyi Satakunnan alueelle ja osallistui taisteluihin muun muassa Ahlaisissa, Mannanmäellä, Suodenniemellä, Mouhijärvellä ja Vammalassa.
Takajeejee
Kappaleeseen julkaistiin Mika Tervosen ohjaama musiikkivideo 25. syyskuuta 2015 YouTube-videopalvelussa, jossa sitä on katsottu 2,5 miljoonaa kertaa. Videon teema on kotibileet, ja videolla esiintyvät muun muassa Rosa-Maria Ryyti, Sofia Ruusila-Nousiainen, Sara Sieppi, Sabina Särkkä, Reino Nordin, Mikael Gabriel, Gracias ja Siim Liivik.
Veikkausliiga
Joukkueiden budjetit
Liigajoukkueiden pelaajabudjetit kaudella 2023.
Sijoitukset kausittain
3 Atlantis teki konkurssiin, ja sen sarjapaikka siirrettiin uudelle seuralle Allianssille.
8 MYPA:lla ei nähty olevan taloudellisia edellytyksiä selviytyä Veikkausliigakaudesta 2015, ja lisenssi jätettiin myöntämättä. 9.1.2015 ilmoitettiin, että liigapaikka annetaan Ilvekselle.
Teneriffan pohjoinen lentoasema
Maailman toistaiseksi pahin lento-onnettomuus tapahtui tällä lentoasemalla vuonna 1977. Onnettomuuden jälkeen kansainväliset lennot siirrettiin uudemmalle Teneriffan eteläiselle lentoasemalle ja pohjoinen lentoasema toimi vain Kanariansaarten ja Espanjan sisäisten lentojen kohteena. Sittemmin myös kansainväliset lennot ovat palanneet pohjoiselle lentoasemalle, mutta matkustajamäärissä mitattuna eteläinen lentoasema on edelleen huomattavasti vilkkaampi.
Kalifornian lippu
thumb|Kalifornian lippu.
Historia
Ensimmäisen kerran nykyisenkaltaista lippua, johon oli kuvattu karhu, käyttivät kapinalliset Sonoman kaupungissa vuonna 1846. Lipun oli suunnitellut William L. Todd. Alkuperäinen lippu lahjoitettiin vuonna 1855 Society of California Pioneers -seuralle, joka säilytti lippua omissa tiloissaan, kunnes se tuhoutui San Franciscon vuoden 1906 suuren maanjäristyksen aiheuttamassa palossa.
Lippu otettiin virallisesti käyttöön osavaltion lippuna kolmas helmikuuta 1911. Tarkan nykyisen muotonsa lipun karhu sai vuonna 1955. Sitä suunniteltaessa lipussa esiintyvän karhun esikuvana käytettiin karhun (Ursus arctos) sukupuuttoon kuolleen kalifornialaisen alalajin U. arctos californicus täytettyä yksilöä.
Ykkönen (jalkapallo)
Ykkönen on miesten jalkapallon toiseksi korkein sarjataso Suomessa. Sarja perustettiin 1973 ja se on valtakunnallinen. Alun perin sarjan nimi oli I divisioona. Ykköseksi nimi muuttui vuonna 1994.
Säästöpankki (yhtiömuoto)
Säästöpankki voidaan haluttaessa muuttaa säästöpankkiosakeyhtiöksi. Tällöin säästöpankin liiketoiminta siirretään perustettavalle säästöpankkiosakeyhtiölle.
Loistokultasiipi
Loistokultasiipi (Lycaena virgaureae) on sinisiipisten (Lycaenidae) heimoon kuuluva pieni päiväperhonen ja yksi Suomen yleisimmistä päiväperhoslajeista.
Levinneisyys ja lentoaika
pienoiskuva|Naaras Loistokultasiiven esiintymisalue ulottuu Etelä- ja Keski-Euroopasta Vähän- ja Keski-Aasian kautta Mongoliaan. Se puuttuu Euroopassa läntisimmistä osista, muun muassa Britteinsaarilta ja Alankomaista sekä kaikkein eteläisimmistä osista. Suomessa esiintymisalue ulottuu suunnilleen napapiirille. Lentoaika on kesäkuun lopulta elo-syyskuun vaihteeseen yhtenä sukupolvena. Lennon huippu sijoittuu heinäkuulle.
Valtakatu (Valkeakoski)
Historia
thumb|right|375px|Näkymä Valkeakosken pääkadulta
Hemminki Maskulainen
Suomen ev. lut. kirkon virsikirjassa (1986)
Maskulaisen kirjoittamat virret
Steve Buscemi
Näyttelijänä
Buscemi on kokeellisen teatteriryhmän The Wooster Groupin jäsen.
FICC
F.I.C.C. (Fédération Internationale de Camping, Caravanning et Autocaravaning) on kansainvälinen leirintämatkailujärjestö, johon kuuluu 56 karavaanari- ja leirintämatkailuliittoa 32 eri maassa. Näiden liittojen kautta järjestöön kuuluu noin 2,5 miljoonaa henkilöjäsentä. Suomesta järjestön jäseninä ovat SF-Caravan ry ja Aurocaravan Finland ry. F.I.C.C.:n päämaja sijaitsee Belgiassa Brysselissä.
Toveri (yhdysvaltalainen lehti)
Alkuvaiheet
Etnisenä sanomalehtenä Toveri muistutti Yhdysvaltojen satoja muita siirtolaislehtiä. Sen etusivu sisälsi amerikkalaislehdistä käännettyjä ja uutistoimistoilta saatuja kansallisia ja ulkomaanuutisia sekä Suomen lehdistä lainattuja artikkeleita kotimaan tapahtumista. Takasivulla oli Astorian ja sen suomalaisyhteisön uutisia ja sisäsivuilla kirjeenvaihtajien selostuksia lännen suomalaisasutusten tapahtumista. Sosialistilehtenä Toveri raportoi amerikkalaisen yhteiskunnan epäoikeudenmukaisuuksista, julisti luokkataistelua ja julkaisi teoreettisten kirjoitusten käännöksiä. Toisaalta lehti ylläpiti suomalaissiirtolaisten yhteenkuuluvuutta, toisaalta se kannatti työtätekevien kansainvälistä solidaarisuutta ja pyrki sulauttamaan lukijansa amerikkalaiseen työväenluokkaan. Tehtävien yhteensovittaminen ei aina ollut helppoa.
Linjaristiriitoja ja pidätyksiä
Yhdysvaltojen liityttyä ensimmäiseen maailmansotaan maassa alettiin vainota sodan vastustajia. Huomion kohteeksi joutui myös Toveri, joka syksyllä 1917 oli tukenut Tyynenmeren rannikon telakkalakkoa. Marraskuussa 1918 poliisi pidätti lehden päätoimittajan William N. Reivon, liikkeenhoitaja A. J. Partasen, lehtiyhtiön johtokunnan puheenjohtajan Frank Niemen ja johtokunnan sihteerin Jack Kuivalan. Heitä syytettiin sodanaikaisen vakoilulain rikkomisesta ja kapinan lietsomisesta Yhdysvaltojen armeijan henkilökunnan keskuudessa. Syytösten perusteena olivat kaksi pamflettia, joita Toverin kirjakaupan väitettiin myyneen sotilaille: W. F. Riesin Bees and Butterflies ja George Ross Kirkpatrickin teoksen käännös Sota – minkä tähden?. Oikeus vapautti Niemen ja Kuivalan, mutta Reivo ja Partanen tuomittiin toukokuussa 1919 kahden vuoden vankeusrangaistuksiin.
Sergei Grankin
Seurajoukkueura
Grankin on edustanut Moskovan Dinamoa vuodesta 2006 alkaen. Hän on voittanut seuran kanssa kahdesti sekä CEV-cupin että Venäjän mestaruuden. Hänellä on myös kaksi Venäjän cupin voittoa. Ennen Dinamoa Grankin edusti Lutš Moskovaa vuodet 2005-2006 ja Neftjanik Jaroslavlia vuodet 2001-2005.
Butanoli
Tuotanto
Suurin osa Yhdysvalloissa kulutettavasta butanolista on tuotettu fossiilisista polttoaineista. Viimeaikaisen käymistekniikkojen kehittymisen johdosta butanolia saatetaan ryhtyä tuottamaan ensisijaisesti biomassasta petrokemikaalien sijaan.
All Apologies
All Apologies on grungeyhtye Nirvanan vuonna 1993 julkaistu kappale. Ensimmäisen kerran se julkaistiin vuonna 1993 albumilla In Utero.
Kauko Sipponen
Elämä
Sipponen oli koulutukseltaan oikeustieteen tohtori ja valtiotieteen kandidaatti (Helsingin yliopisto). Hän oli Tampereen yliopiston julkishallinnon vt. professori 1965–1967 ja professori 1967–1973. Sipponen toimi valtioneuvoston kanslian kansliapäällikön sijaisena 1968–1970 ja tasavallan presidentin kanslian kansliapäällikkönä 1973–1976, minkä jälkeen hän oli Keski-Suomen läänin maaherrana vuosina 1976–1985. Hän oli Elinkeinoelämän valtuuskunnan toimitusjohtaja 1984–1990 ja Tampereen yliopiston kansleri 1990–1996.
Carles Rexach
Jalkapallomaajoukkue
Rexach debytoi Espanjan A-maajoukkueessa 1969. Hän kuului Espanjan joukkueeseen myös MM-kilpailuissa 1978. Hän on pelannut 15 maaottelua ja tehnyt niissä kaksi maalia.
Sonic Advance
Sonic Advance on Dimps Corporationin ja Sonic Teamin kehittämä ja Segan julkaisema tasohyppelypeli. Peli julkaistiin Game Boy Advancelle vuonna ja myöhemmin muille alustoille.
Pelaaminen
Pelissä voi löytää erikoistrampoliineja (eng.Special Springs) joihin hyppäämällä pääsee Erikoistasoihin. Erikoistasoissa hahmot menevät tunnelia pitkin alaspäin lumilaudoilla ja pelaajien tehtävänä on samalla kerätä tarvittava määrä sormuksia suorittaakseen erikoistason. Aina kun taso on voitettu, pelaaja saa Chaos Emeraldin, vaikka kuitenkin jokainen Erikoistaso sisältää vain yhden Chaos Emeraldin, joten samasta tasosta ei voi tienata useampia Chaos Emeraldeja. Toisin kuin vanhemmissa Sonicin 2D-peleissä, Emeraldit on jaettu eri hahmoille saataviksi. Kun pelaaja on kerännyt kaikki Emeraldit ja suorittanut X-Zonen kaikilla neljällä hahmolla, he voivat suorittaa Moon Zonen sen myötä kun Sonic on läpäissyt X-Zonen uudestaan.
Tarina
Tarina alkaa siitä kun Sonic menee etsimään Eggmania ympäri South Islandia, keräämällä Chaos Emeraldeja. Sonic saapuu Angel Islandille(Enkelisaarelle) ja hän näkee robotin jonka nimi on Metal Knuckles, ja Eggmanin rakentaman Egg Rocket nimisen raketin jonka tarkoituksena on mennä ulkoavaruuteen, joten Sonic menee sisään etsimään Eggmanin, myöhemmin hän löytää Eggmanin ja Sonic lähtee jahtaamaan häntä ulos ja päihittää hänet.
Siniseepra-ahven
Vesiolot ja ravinto
Siniseepra-ahvenet viihtyvät parhaiten vedessä, jonka lämpötila on 24–26 °C ja pH 7,6–8,0. Ravintonaan siniseepra-ahven käyttää vedessä eläviä etanoita, jotka se murskaa suuhunsa kehittyneillä luulevyillä.
Rockradio
Taustaa
Radion kuuntelijatutkimukset osoittivat 1970-luvun lopussa, että nuoret kuuntelevat yhä vähemmän radiota. Tästä huolestuneena joukko Yleisradion radio 2 -yksikön rock-toimittajia laati radion johdolle muistion, jossa esitteli asian ja sille ratkaisuehdotuksen. He moittivat radion musiikkipolitiikkaa liiasta sivistävyydestä ja musiikkitarjontaa sekä sisällön että lähetysaikojen puolesta nuorille sopimattomana.
Kritiikkiä ja kiistoja
Vielä 1970-luvulla julkisuudessa esitetty kritiikki esimerkiksi huonosta kielenkäytöstä ja ärsyttävistä mielipiteistä aiheutti helpolla toimittajille varoituksia ja potkuja Yleisradion johdolta. Nyt ei käynyt niin, vaan keskustelu pysyi lähinnä vanhempien piirissä lehtien palstoilla, mutta toimittajat, myös Holopainen, saivat jatkaa hyväksi katsomallaan ja suosiota saavuttaneella tyylillään.
1990-luku: Radiomafia
Yleisradion suuressa kanavauudistuksessa Rockradion tilalle tuli uusi rock- ja popmusiikkiin keskittynyt radiokanava Radiomafia, joka aloitti toimintansa 1. kesäkuuta 1990.
The Resurrection
The Resurrection on rap-yhtye Geto Boysin kuudes studioalbumi, joka julkaistiin vuonna 1996. Tällä levyllä yhtye oli palannut alkuperäiseen kokoonpanoon, jossa olivat Bushwick Bill, Scarface ja Willie D. Big Mike oli jättänyt yhtyeen vuotta aikaisemmin, kun Willie D palasi takaisin. Albumista on myös ilmestynyt Screwed & Chopped versio.
Modaalilogiikka
Modaalilauselogiikan syntaksi
Määritelmä 1